El temps a Palamós: 7 de novembre: matí assolellat i tarda emboirada\nPalamós tapat per la boira d'advecció que hi havia ahir dissabte a la tarda. Foto captada des de la platja Gran.\nIgual com si fos un dia de primavera, ahir dissabte 7 de novembre, després d'un matí assolellat que feia honor a la jornada anterior, a Palamós vàrem tenir una tarda completament tapada per la boira.\nCom he comentat en anteriors ocasions, la presència d'un potent anticicló moltes vegades no és sinònim de temps assolellat.\nLa boira d'advecció apareguda durant ahir dissabte, és el segon fenomen curiós que ha tingut aquesta setmana., de fet, tal com us vaig comentar en un anterior article, la suposada llevantada que va obrir aquesta setmana no s'hauria d'anomenar com a tal, ja que va tenir unes particularitats que la fan diferent a la situació típica que nosaltres coneixem com a llevantada.\nEn aquest sentit, us deixo un enllaç on podreu escoltar la veu d'alguns experts parlant sobre aquest tema: Meteotemps\nEn relació a la boira d'advecció que va aparèixer ahir a la tarda, aquesta té el seu origen en diversos factors: les temperatures inusualment elevades que tenim, l'alta pressió en superfície que s'ha enfilat fins als 1029hPa, l'elevada humitat ambiental i la presència d'una capa d'inversió tèrmica a prop de la superfície, així com al fet que el vent sigui gairebé inexistent.\nEn el recull de fotos realitzades ahir a la tarda, podeu veure que la capa de boira baixa o núvols Stratus va disminuir notablement la visibilitat entre els 100-200 metres de distància, siguent una situació que dificulta la navegació i fa desaparèixer el paisatge de manera espectacular.\nBoira a La Fosca ahir a la tarda.\nTemps assolellat ahir dissabte a les 12:14h. Font: càmera web de Sant Daniel (Calonge).\nD'altre banda, les temperatures màximes registrades ahir dissabte al Baix Empordà, van ser més baixes cap a l'interior., per exemple, a Torroella de Montgrí la màxima va ser 2,7ºC més baixa que la del dia anterior i a La Tallada d'Empordà va baixar 1ºC, per contra, a Castell d'Aro la màxima va pujar 0,6ºC i a Palamós es va mantenir sense canvis.\nLes màximes van oscil·lar entre els 22,8ºC de Les Olives, com a màxima més alta, i els 18,5ºC de Palamós, com a màxima més baixa.\nPel cantó de les mínimes, veiem com aquestes van descendir entre 0,1 i 0,6ºC a l'interior, però a la costa van pujar dues dècimes.\nEls 8,1ºC de Monells foren la mínima més freda i els 15,0ºC de Calonge-Mas Pallí es quedaren com a mínima més alta. Dades de Meteoclimatic i Meteocat\nMàximes registrades ahir dissabte 7 de novembre al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nLa Tallada d'Empordà 22,5ºC (8,5ºC)., Monells 22,0ºC (8,1ºC)., La Bisbal d'Empordà 21,7ºC (8,9ºC)., Castell d'Aro 21,1ºC (10,1ºC)., Torroella de Montgrí 19,6ºC (9,4ºC).\nAltres dades meteorològiques d'ahir dissabte 7 de novembre del 2015 a Palamós., temperatura màxima 18,5ºC, mínima 12,4ºC. Estat del cel: matí dominat pel sol, però a partir del migdia aparició de 3/8 St., a primeres hores de la tarda boira amb 8/8 St. Vent: fins les 10:00h va bufar vent del NO, a 2 km/h de mitjana o hi va haver calma., a partir d'aleshores vent del ESE, a 5 km/h de mitjana., a partir de les 16:00h vent de direcció variable, a 2 km/h de mitjana., a partir de les 18:00h vent del N, a 2/5 km/h de mitjana. Ratxa màxima 15 km/h ESE. Estat de la mar amb mar plana o arrissada., mar endins hi havia un xic de marejol (onatge sig. de 0,12 metres a les 08:00h davant del cap de Begur i de 0,12 metres a les 18:00h). Pressió atmosfèrica màxima 1029hPa, mínima 1025hPa. Humitat relativa màxima 97%, mínima 81%. (Dades de meteoclimatic.com i Puertos del Estado)\n2 fotos més de la boira que hi havia ahir dissabte a la tarda\nBoira al camí de ronda.\n"L'skyline" de Palamós tapat per la boira.


A la caputxina!: de març 2009\nPublicat per jordicaputxí a 20:41 2 comentaris:\nPublicat per jordicaputxí a 23:47 1 comentari:\nPublicat per jordicaputxí a 20:16 3 comentaris:\nPublicat per jesuscaputxi a 17:09 2 comentaris:\nOh Déu, Pare de misericòrdia i font de tota bondat, vós ens heu ensenyat que el dejuni, l'oració i l'almoina són remei per a les nostres culpes; escolteu la nostra humil confessió: que els qui ens sentim afeixugats per la nostra consciència, ens vegem alleujats per la vostra misericòrdia.\nNo és fàcil comentar aquesta pregària del III Diumenge de Quaresma (per això ho faig amb una setmana de retard!!!).\nEn primer lloc, perquè parlar de "dejuni, d'oració i d'almoina" semblen coses del passat. Un llenguatge llunyà, desfassat i antiquat. "Encara l'Església parla d'aquesta manera?" podem demanar-nos. Però, siguem honestos... potser el que ens molesta és que en parli, justament, l'Església.\nPerquè, de dejuni no "manat" per l'Església, en trobem arreu. O no és dejuni les dietes Bio-el-que-sigui a les que voluntàriament ens sotmetem per a estar guapos i guapes ara que vé el bon temps? I, en canvi, no reparem en el fet que allò que ens sembla de ser un acte de llibertat nostre és, en veritat, una imposició de fora: la moda i el culte al cos (hedonisme pur i dur) que ens envolta.\nD'oració no "manada" per l'Església també n'hi ha. Que els hi preguntin a tantes veus suplicants per una feina digna, per a un sou que permeti arribar a fi de mes, per a la regularització de papers de tants immigrants, de tantes persones que truquen a les portes dels nostres convents. No és una súplica "manada" per l'Església, sinó per un sistema que no té en compte els més necessitats.\nI d'almoina no "manada" per l'Església també en podem trobar. Que els hi demanin als pocs que tenen la sort d'haver trobat un pis en condicions i que "religiosament" hauran de pagar en forma d'hipoteca bona part de la seva vida laboral (i amb la por de quedar-se sense feina).\nI, en segon lloc, perquè encara sembla més "carca" (perdoneu-me l'expressió, dita sense voler ofendre ningú), quan la pregària que comentem afegeix que "són remei per a les nostres culpes". Perquè, no ens enganyem, parlar de "culpes" tampoc no ens agrada (a qui li agrada sentir-se assenyalat com a "culpable"?).\nAra bé, què vol dir l'Església quan afirma això en aquesta pregària? Crec que, a aclarir-ho, ens hi ajuda el text de l'Evangeli d'aquest Diumenge III: Joan 2, 13-25.\nJa es fa difícil imaginar-se Jesús empipat i treient a cops de fuet els canvistes i els mercaders del Temple. Potser ens agrada més aquest Jesús somrient, dolç i ensucrat. Un Jesús més fàcil d'acomodar als nostres interessos i que comporta pocs trasbalsos a la nostra vida de cada dia.\nPerò els cristians som temples de l'Esperit Sant. Temples que, sovint, en el fons del nostre cor, hem anat bastint d'històries, d'eleccions, d'opcions que han fet de la casa de Déu un mercat i del mateix Déu un ídol. Necessitem, una i una altra vegada, que entri Jesús amb el fuet per fer fora aquests mercaders ben aposentats.\nPer això, l'Església (amb la saviesa dels segles que té a les seves espatlles), segueix proposant el dejuni, la pregària i l'almoina no per a fastidiar-nos i fer-nos la vida impossible (no nego que sovint abans se'ns pogués ensenyar així maldestrament), sinó per a exercitar-nos a sortir de nosaltres mateixos i de les nostres cabòries.\nEns cal seguir dejunant per a saber que no sols podem viure de pa, ni de les coses que ens poden semblar tan segures (menjar, vestit, habitatge, treball, posició social). Que hi ha una altra fam més profunda que també hem de saciar (sense oblidar tants altres a qui els hi manca el pa material de cada dia per a viure com a persones, dignament).\nEns cal seguir pregant, per adonar-nos que no totes les coses valuoses de veritat poden aconseguir-se a cop de talonari. Una pregària que ens faci mirar més enllà del nostre melic i de la crisi que ens envolta per a obrir portes al diàleg, a la comprensió, a la compassió, a la creativitat, a l'esperança...\nEns cal seguir practicant l'almoina, per a recordar-nos que, per poc que pensem una mica, allò que tenim ho debem a algú altre: el pa que hem comprat, que algú ha distribuït fins a portar-lo a una botiga a prop de casa nostra, que algú ha fabricat, la farina que algú ha mòlt, el pagès que l'ha cultivada... una xarxa que ens revela que els béns que tenim no són per al nostre ús exclusiu, sinó per a compartir-los amb d'altres.\nSi fem això, de mica en mica, l'egoisme, l'orgull, l'ira, la idolatria, l'aburgesament i tants altres mercaders del nostre interior seran expulsats i podrem viure segons l'Esperit de Jesús, l'Esperit de la Pasqua.\nEls diumenges no falla a la missa, llevat que li toqui fer manteniment en alguna galeria del centre penitenciari. És alt com un sant Pau, de bona presència, i té una mirada de nen petit, candorosa i simpàtica. No arriba als trenta anys.\nAvui porta posat al cap una mena de passamuntanyes de roba. Li preguntem, cordialment, si té fred. El rostre se li il.lumina a l’escoltar la nostra pregunta. Es descobreix i ens ensenya que porta cabells blancs tenyits. No havia tingut temps de dutxar-se: la nit del dissabte havia actuat en el retaule de sant Josep Oriol, el drama sacre que evoca la vida del sant capellà, que anualment se celebra a l’interior de l’església del Pi. Li havien donat un permís especial per participar-hi. Va tornar al centre a les 12 de la nit i a les 6 del matí l’havien aixecat per treballar.\nEns dóna totes aquestes explicacions radiant d’alegria. Li preguntem quin paper ha fet en el retaule. “Jo feia de Tomàs” –ens respon amb un to satisfet que dóna per descomptat que tothom ha de saber qui és aquest Tomàs. No volem trencar el seu discurs entusiasta i, dissimulant la nostra ignorància, el felicitem per l’esdeveniment, constatant que fer de Tomàs li ha donat ànims per uns quants dies o setmanes.\nPublicat per jordicaputxí a 13:41 Cap comentari:\nPublicat per jordicaputxí a 18:51 Cap comentari:\nPublicat per jesuscaputxi a 11:01 Cap comentari:\nPublicat per jordicaputxí a 22:09 Cap comentari:\nOh, Déu, vós que ens maneu d'escoltar el vostre Fill estimat i ens alimenteu espiritualment amb la vostra paraula; feu que, purificada la nostra visió interior, fruïm de la contemplació de la vostra glòria.\nL'altra dia, en una classe de Llicència, a la Facultat de Teologia, vaig tenir l'oportunitat de veure la pel·lícula NO MATARÀS (dins de la sèrie que, sobre el Decàleg, dirigí el polac Kieslowski).\nUna pel·lícula molt dura en algunes escenes que és tot un al·legat contra la pena de mort. Com aconsegueix qüestionar-nos, el director? Doncs mostrant-nos, d'una banda, la freda i salvatge comissió d'un assassinat, per després fer-nos conèixer més en detall la vida de l'assassí. Ara bé, no us quedeu, sisplau, amb aquest resum del film, us recomano veure'l, perquè no és una pel·lícula massa llarga i segur que tindreu material per a una discusió de grup.\nPerò ara us podeu demanar: "I a què vé tot això?" Miraré de fer-me entendre.\nEn el nostre món de relacions (fins i tot virtuals!!!) no estem pas exents de fer judicis i prejudicis sobre aquells amb qui tractem. Tant és així (o precisament perquè és així) ens podem trobar (ens trobem!!!) més d'un cop amb la sorpresa que aquella persona que ens semblava tant distant, ara ha esdevingut la nostra amistat més sincera i, a l'inrevés, aquella persona que era tant amiga... ara resulta que és la que més ens ha decebut. Això ens passa tant sovint que, com som encara capaços de jutjar el nostre proïsme?\nI encara més... ara mirant-nos a nosaltres mateixos... ja ens coneixem prou? Potsem hem passat per reptes o proves que ens han fet veure dimensions de nosaltres mateixos, capacitats, forces... que ni tant sols sospitàvem que teníem... només pel fet que no s'havien donat encara les circumstàncies que ara les han fet aflorar.\nSi això ens passa en el dia a dia i amb les persones que aquest dia a dia posa en el nostre camí... què no pot passar amb Déu?\nLa pregària d'aquest Diumenge II de Quaresma sembla que ens vulgui fer tocar de peus a terra, que siguem realistes, especialment amb Déu i, de retruc, també amb nosaltres mateixos.\nNecessitem demanar una i una altra vegada que sigui purificada la nostra visió interior. D'una banda, perquè és en el nostre interior, en el nostre jo més profund, on nien i es couen tots els nostres judicis, prejudicis, opcions, accions i reaccions. Necessitem fer neteja, posar-nos al dia (fer un plan renove), d'allò que vivim i pensem. Com a cristians, no podem estar-nos de fer-ho. És allò tan clàssic de l'examen de consciència, que no és per a fustigar-nos o culpabilitzar-nos (això seria malaltís), sinó per anar ajustant la nostra vida a la manera de viure de Jesús de Natzaret.\nPerò, d'altra banda, perquè també en aquest jo profund nostre (siguem o no conscients) hi ha una idea de Déu que ha de ser contínuament contrastada per a ser purificada. No fos cas que estiguem adorant un ídol i no el Déu viu que ens vol presentar la Paraula de Déu (la Bíblia, vaja). Per a fer això, com ens recorda la pregària, cal contrastar-ho tot amb quelcom més objectiu que nosaltres mateixos, o que les nostres creences (que podrien ser molt pietoses, però també molt equivocades).\nEl text de l'Evangeli d'avui (Mc 9, 2-10) que ens relata la transfiguració de Jesús, val la pena tenir-lo en compte. Ens avisa que hi ha un Jesús superficial ("superficial" dit amb totes les cometes que calguin), amb el qual ens podem quedar embadalits: el pacificador, el profeta reaccionari contra-sistema, l'amic dels pobres i marginats... però hi ha un Jesús més profund: el Messies, el Crist, el Senyor, Déu fet home, amb una llum que no podrem esgotar per més que hi volguem penetrar en la seva lluentor.\nHi ha també la veu del Pare que segueix insistint: Aquest és el meu Fill, el meu estimat: escolteu-lo. Perquè són les paraules, els gests, les actituds de Jesús les que ens mostren qui i com és veritablement Déu.\nLa Quaresma ens recorda que la pregària, la lectura de la Paraula de Déu i els sagraments (especialment l'Eucaristia) són els mitjans idonis i ben al nostre abast per a contrastar allò que diu Jesús sobre Déu i allò que nosaltres ens pensem que és Déu. Aprofitem aquest temps, doncs, per aprofundir en el seu coneixement. Ens farà capaços de conèixer-nos a nosaltres mateixos i, de retruc, serem capaços de veure'l en el rostre dels nostres germans i germanes que tractem cada dia. Els veurem amb altres ulls i anirem, potser de mica en mica però fermament, eliminant judicis i prejudicis contra els altres.\nDesprés de la missa amb els sacerdots aprenents l'abouna Asheia ens diu que l'acompanyem. Entrem a la zona retolada: "No entry: monks cells". Ens adrecem a l'edifici que fa de cuina, de rebost i de menjador. Dinarem amb els monjos.\nEn els monestirs hi ha dos tipus de monjos: els que fan vida comunitària (preguen i mengen en comú, que són els més joves) i els qui fan vida retirada (preguen i mengen sols).\nEntrem a l'edifici i, a peu pla, a la dreta, hi ha una gran càmara per conservar els aliments; a l'esquerra una sala amb uns armariets transparents on cada monjo guarda el seu plat i coberts.\nPugem al primer pis on hi ha el menjador. Al mig hi ha una taula llarga amb olives, cebes, halawa, faves tendres, llimones, patates fregides i falafels. Al final hi ha una nevera amb tomàquets, cogombres i pebrots verds.\nEntrant a l'esquerra i ha uns recipients metàl.lics que guarden calent el menjar: faves estofades, arròs, i crema de llenties. Som a Quaresma.\nA la dreta hi ha uns rentamans i unes piques per rentar els plats i els coberts. La resta són taules de marbre amb un encaix i potes de ferro forjat. Les cadires són de plàstic.\nHi ha una vintena de monjos, tots joves, menjant en silenci. Mengen amb una esgarrapada i cadascú, al seu aire, va marxant a continuar la jornada.\nLa missa del monestir de Baramous ha estat entranyable. Tres sacedots joves encara sense barba feien les primeres pràctiques litúrgiques orientats i assistits en tot moment pels monjos. Les indecisions, el no saber que fer, el cant desafinat, el quedar-se aturats en sec..., era amablement reconduit pels experts monjos.\nAquests sacerdots joves han estat escollits per la seva pròpia comunitat cristiana, com és habitual en l'Església copta. La comunitat, veient la necessitat de més presència sacerdotal escull un jove amb un itinerari ben definit (diaca, catequista, format en col.legi religiós, etc...) i el presenta al bisbe que és qui, finalment, acceptarà al candidat.\nAleshores és ordenat sacerdot amb la peculiaritat que se'l consagra a un altar concret, per tant, a una església concreta. També, el papa Shenouda ordena sacerdots "in genere" per assistir a comunitats necessitades.\nUn cop ordenats sacerdots comencen les pràctiques litúrgiques en un monestir. Seran 40 dies on durant la missa matinal aniran ensinistrant-se en la seva celebració i, a les tardes, rebran formació litúrgica d'un monjo.\nAl final dels 40 dies celebraran ells sols, i sense ajut, la seva primera missa on agafaran, per primer cop, el cos i la sang de Crist. Després faran una processó festiva per l'interior de l'església per celebrar l'esdeveniment.\nAquests sacerdots joves -el que els catòlics diem clergat secular- estan casats i no podran ser bisbes. Són els sacerdots habituals que tenen cura de les esglésies, com els nostres mossens.\nParal.lelament hi ha la vida monàstica -el que els catòlics diem clergat regular- que és el referent religiós de l'Església copta. És dels monestirs que són escollits els bisbes i, evidentment, el papa. Per això no ens ha de sorprendre que el papa Shenouda passi tres dies a la setmana al seu monestir i que l'anterior papa Kerolus fos un eremita abans de ser escollit.\nEl corban són els pans beneïts que el sacerdot reparteix -primer a bocins i després sencer- al final de la missa.\nA l'inici de la celebració se li presenta al sacerdot un cove ple de pans rodons. Ell els revisarà un per un i triarà, per a ser consagrat, el més ben fet; els altres pans es repartiran al final. Feta la selecció el sacerdot farà el senyal de la creu a tots els pans -inclòs el que serà consagrat-. Ho farà amb el dit polze untat amb el vi que també es consagrarà.\nAquest pa beneït és una senzilla i eficaç catequesi eucarística que allarga els efectes de la missa més enllà de la celebració quan, al carrer o a la llar, és menjat devotament; sempre donant un petó al mos de pa abans de mossegar-lo.\nPublicat per jordicaputxí a 16:47 Cap comentari:\nActualment hi ha dos canals de televisió copta: CTV (Coptic TV) i Aghaby TV. No són canals locals de pa sucat amb oli. Arriben a tot el territori i es nota que hi ha mitjans i qualitat tècnica. La programació és fonamentalment religiosa: les conferències setmanals del papa Shenouda, debats juvenils amb el bisbe dels joves, catequesi infantil, dibuixos animats que ensenyen a pregar i a combregar, reportatges dels monestirs, pel.lícules de sants...\nEns ha agradat l'anunci d'un dels canals de televisió on, en forma de dibuixos animats, uns astronautes instal.len en un planeta una antena i una televisió per poder veure aquest canal.\nPublicat per jordicaputxí a 16:38 Cap comentari:\nComencem a veure una mica de vegetació i, enllà, apareix un oasi. A l'apropar-nos anem distinguint els campanars del monestir, on arribem després d'uns 50 minuts de camí pel desert. L'ambient que s'ha creat dins l'autocar és de silenci total.\nUn monjo ens acull i ens acompanya a visitar el recinte i l'església. Ens explica que les ones de telecomunicacions no arriben al monestir per estar ubicat en una depressió. Això vol dir res de telèfons mòbils ni internet. Tampoc els arriba la llum, ni menys encara l'aigua. Un generador propi els subministra la llum necessària i alimenta el motor dels pous.\nTambé ens explica el fracàs d'altres a construir i a fer plantacions en aquest indret desèrtic. El monjo ens assegura que tots els edificis que veiem i la vegetació que els envolta són obra exclussiva de la mà de Déu i de l'ajut dels sants monjos difunts que han viscut aquí. Aquesta -ens assegura- és la vivència quotidiana que tenen tots els qui viuen en el recinte del monestir. Entenem el que ens està dient.\nFascinats, bocabadats, seduïts per aquest paratge, i amb ganes de quedar-nos-hi uns dies, refem el camí de sorra mentre el sol, suaument i càlidament, es va ponent. Les postes de sol al desert són una carícia de melangia que pessiga lleument el cor.\nArribem, a les 6,20 a la carretera asfaltada. El sol ha desaparegut i ja fosqueja. Trobem un home esperant en el trencall, també per anar al monestir. És tard, però segur que alguna mà provident el portarà a lloc.\nDarrer dia del pelegrinatge. Visitem Gebel El Teir, un santuari marià dalt d'un petit penyasegat que frega la riba oriental del Nil. Una nova i magnífica panoràmica del riu i de la seva ribera envoltada de conreu i de palmeres. Una església -com sempre mil.lenària- amb el detall d'un baptisteri excavat en la pedra d'una de les columnes.\nPerò el plat fort vindrà després, un cop creuat el Nil amb un transbordador i retornats a la carretera principal que flueix per una zona desèrtica amb alguns conreus que comencen a apropar-se pel costat oriental. Abans d'arribar a l'oasi del Fayum, ens desviem cap a l'oest, en ple desert. Deixem la carretera asfaltada per agafar un camí de sorra. En el trencall trobem, asseguts, un grup d'uns 6 o 7 joves esperant que algú els porti a sant Samuel, un monestir situat a uns 30 Kms del trencall. Com tenim seients buits els recollim.\nSón les tres de la tarda quan enfilem el camí de sorra del desert. Quan portem mitja hora -uns 15 Kms- on no hem vist cap indici de civilització, veiem a tres joves caminant en direcció al monestir. També els recollim.\nBrollen interiorment, amb un lleu neguit, les preguntes: Qui hagués recollit a aquests nois si no haguéssim passat nosaltres? Els tres darrers han arribat caminant fins aquí? I si s'espatllés l'autocar, què faríem? Intuïm que devem ser els únics que pensem això. La resta fa una cara d'absoluta normalitat. Mai ens havíem endinsat tants kilòmetres enmig del desert. EL sentiment d'inseguretat i de neguit és espontani. Deixats de la mà de Déu? o precísament agafats únicament de la mà de Déu?\nPublicat per jordicaputxí a 9:40 Cap comentari:\nLa gent de l'Alt Egipte supera -i ja és difícil- la capacitat d'acollida egípcia. Som al monestir d'Adra Hawawish i saludem, com és habitual, al prevere del lloc: abouna Thomas. Havia visitat Espanya i ens diu "Hola" amb una gran somriure, ens petoneja i ens abraça. Ens convida a dinar a casa seva - a 70 Kms de distància- però li diem que no, agraïts. Ho limita a un te que no podem refusar. Simultàniament se'ns acosta un jove d'aquella comunitat que ha estudiat filologia espanyola a la universitat de El Caire i s'ofereix per explicar-nos els detalls d'aquella església.\nAcabada la visita i el te, l'abouna Thomas organitza un cotxe per acompanyar el nostre petit autobus al proper monestir. Malgrat hi ha lloc de sobres a l'autobus, dos de nosaltres puguem al cotxe de l'abouna, que amb el conductor i el jove que parla espanyol, som cinc.\nVisitem el proper monestir acompanyats de les explicacions del jove filòleg. Veiem a la botiga d'objectes religiosos que tenen mantells negres i morats d'abouna que, si tenen un preu raonable, ens fa il.lusió adquirir-ne un. Aprofitem l'avinentesa del jove traductor per assabentar-nos del preu -raonabilíssim- i un cop constatada la qualitat del mantell per les dones del grup anem a pagar; però el jove se'ns avança i ens l'ofereix com a regal. Sabem que no podem refusar-ho. Ens diu que quan l'utilitzem sempre ens recordarem d'ell. Té raó. Ens acomiadem amb petons i abraçades sinceres i cordials.\nColpits per tanta gentilesa sortim del monestir per agafar l'autobus i veiem arribar un nou cotxe davant de l'abouna Thomas. Porten begudes i paquets de galetes en abundància per al grup. L'abouna no havia acceptat la nostra negativa de dinar a casa seva i ho compensa amb aquest present. A més, segueix acompanyant-nos en la visita dels altres monestirs. Al capvespre un emotiu comiat de somriures amples, de molts petons i de moltes abraçades ens deixen el cor amorosit.\nPublicat per jordicaputxí a 9:04 Cap comentari:\nAssistim a la missa que se celebra al monestir blanc, on hem dormit. Comença a les 7. Per recuperar son ens hi afegim al voltant de 2/4 de 8, com fan molts altres fidels, just abans de iniciar les lectures i el sermó que dura uns 40 minuts -sí, el que llegiu-, amb l'afegit que uns altaveus externs el fan audible a tot el voltant. Deu ser la rèplica cristiana als altaveus de les mesquites.\nL'església es va omplint de gom a gom i constatem que devem ser dels grans que participen a la celebració. Hi ha molts nens petits portats a coll-i-bé pel pare o la mare. A 1/4 d'11 -la celebració ha durat 3 hores i quart- sortim de l'església remullats per l'aigua que l'abouna ha aspergit (més aviat ha escampat) per tots els fidels que cerquen, delerosos, que l'aigua toqui als seus fills.\nDesprés de l'esmorzar-dinar a base de faves estofades continuem la ruta creuant el Nil pel llarg pont que hi ha a Sohag. Quin riu més impressionant i majestuós i quin entorn més paradisíac! Irradia calidesa i amabilitat, com els seus habititants.\nAvui visitem els monestirs de la riba oriental del Nil, la zona de Akhmim: Sant Bisada, Sant Jordi el Hadidi (al costat del riu), la Verge de Hawawish, el monestir dels màrtirs, el monestir de l'àngel Miquel i el de sant Tomàs. Són monestirs petits, també mil.lenaris, alguns d'ells molt semblants en les dimensions i en l'edificació de les esglésies.\nAl capvespre comença el camí de retorn. "Baixem" cap al nord, i a les 12 de la nit ens aturem a dormir a l'hospederia d'una església a Malawi, al nord d'Asyut.\nPublicat per jordicaputxí a 22:47 Cap comentari:\nAcabem de sopar al voltant de les nou. És plena nit i som al gran recinte que envolta el monestir blanc. Al costat de l'hospederia hi ha en cementiri -cristià, evidentment-. Veiem que sota uns arbres hi ha un grup d'homes i algun vehicle aturat. No hi parem esment fins que veiem atansar-se alhora uns quants cotxes i furgonetes.\nUn d'ells porta, a la vaca, un taüt amb unes creus coptes gravades als seus costats. Amb naturalitat -que no vol dir insensibilitat- baixen el taüt, se'l carreguen a les espatlles i se l'enduen dins el cementiri. No hi ha ni un sol fanal de llum. Constatem, però, que tots els assitents són homes, una seixantena.\nPassat un quart d'hora tornen, pugen als vehicles i marxen amb el mateix silenci, discreció i agilitat amb què han vingut.\nPublicat per jordicaputxí a 20:48 Cap comentari:\nVisitem les restes de l'antic monestir blanc, dit així per la pedra calcària blanca que el configura. Es tracta d'una edificació originària del segle IV amb un nàrtex i una nau central solemníssimes. Tota aquesta part està semi enrunada i a l'aire lliure. Sols queden cobertes les tres capelles i dues fileres de cúpules que constitueixen l'actual església, que conserva bona part de la primitiva construcció.\nAquest espai mil.lenari queda omplert pel cant d'un grup de noies adolescents -acompanyades d'una monja jove- que han entrat a pregar. Són veus clares, netes, vives, amarades de la religiositat antiquíssima de les melodies coptes. Són veus que fan vibrar les pedres del segle IV i que secretament els estan dient que l'esperit que animà els seus avantpassats a fer aquella edificació continua viu i actiu en els seus cants.\nÉs habitual entre els coptes organitzar romiatges a esglésies i monestirs els dies de festa. El nostre grup té com a destí els monestirs de l'Alt Egipte fins a Luxor. Està format per l'abouna Asheia, el seu germà Shaui, la seva germana Yvonne, sis coptes més coneguts de l'abouna, el conductor del petit autobus i un servidor.\nShaui, el germà de l'abouna, és el responsable del pelegrinatge i un expert animador d'aquest tipus de viatges. Micròfon en mà -encara que no calgui- ens presenta un per un i comença la pregària, gens protocolària, de tipus responsori, que fa participar a tothom. Segueix amb un concurs de preguntes de caire religiós on els acertants tindran sempre premi: un clauer, un raspall de dents, una pulsera... És una manera divertida i engrescadora de fer cultura religiosa.\nDesprés d'això l'ambient ja està creat. Comencen les converses que seguiran els dos dies següents. Algú aprofitarà alguna estona per parlar amb l'Abouna Asheia i demanar-li consell.\nLa pregària i els cants ens aniran acompanyant durant els tres dies de romiatge. També, atesa la coincidència d'on anem, els acudits de l'abouna Asheia sobre la gent de l'Alt Egipte (una mena de Lepe) fan riure a desdir al grup.\nEls horaris són intensos i els moments dels àpats imprevisibles, però res d'això pertorba els ànims, el bon humor i el fervor del grup, que a cada església fa la processó habitual de prostracions, petons i pregàries davant els altars, les icones i les relíquies dels sants; que saluda a l'abouna o al monjo del lloc i escolta, atent, les seves explicacions.\nDe retorn a Alexandria i després d'una llarga pregària, cadascú fa el seu discurs de comiat al micròfon i s'intercavien telèfons i adreces.\nArribem a Alexandria a les 12 de la nit del dilluns. Sortíem el divendres a quarts d'11 de la nit. Hem fet uns 1.600 Kms segons els conductor. Hem gaudit d'un típic pelegrinatge copte i ens sentim privilegiats d'haver fet aquesta experiència.\nPublicat per jordicaputxí a 19:32 Cap comentari:\nPublicat per jesuscaputxi a 10:53 Cap comentari:


Nova regulació per limitar els habitatges d’ús turístic a Vilanova – Capgirem Vilanova CUP\nNova regulació per limitar els habitatges d’ús turístic a Vilanova\n🏠 En l’últim ple es va aprovar una nova regulació per limitar els habitatges d’ús turístic i així evitar que els preus dels lloguers de Vilanova i la Geltrú pugin encara més. Amb aquesta nova limitació només el 2,4% dels habitatges de la ciutat es poden dedicar a ús turístic.\nEn aquest vídeo la Marta Jofra us ho explica amb detall:\n❓ UN 2,4% ÉS MOLT O POC?\n👉 Fins ara hi havia una moratòria que evitava donar més llicències d’habitatges per a ús turístic però aquesta moratòria ja no es podia allargar més per llei. Amb la fi de la moratòria Vilanova quedava desregularitzada en matèria d’habitatges turístics sense cap límit en la concessió d’aquestes tipus de llicència. Des de la regidoria d’urbanisme es va fer una primera proposta de regulació que permetia que hi haguessin 8.120 habitatges turístics a Vilanova i la Geltrú (un 24% de total!). La CUP va considerar del tot inviable aquesta quantitat de pisos turístic i per això va impulsar una nova regulació el màxim d’estricte possible que marca un topall de 841 habitatges d’ús turístic (2,4% del total), dels quals 288 ja existeixen.\nAmb la nova regulació també s’estableixen limitacions per barris, illes de cases i blocs, i en les zones més turístiques de la ciutat ja no es poden donar més llicències o se’n poden donar molt poques més.\nPer últim, tambe volem destacar que cap grup municipal va presentar al·legacions a l’aprovació inicial del pla, realitzada el 2020.\nPrevAnteriorVilanova serà ciutat costanera capdavantera a Europa en mesures contra el canvi climàtic\nSegüentRecuperar i difondre la història de les persones deportades als camps nazis per dignificar les víctimes de l’horror feixistaNext


Autorització d'ús de centres escolars municipals - Seu electrònica de l'Ajuntament de Palafrugell\nAutorització d'ús de centres escolars municipals\nEs tracta d'un permís per a poder utilitzar, sense interferir en l'activitat docent, els diferents espais del centres escolars municipals següents (feu clic damunt el nom de cada centre per obtenir-ne més informació):\nLlar d'infants Els Belluguets\nLlar d'infants Tomanyí\nEls espais que es poden utilitzar són: espais exteriors i pistes poliesportives, gimnàs, sales d'actes, menjador, aules i lavabos.\nAquests espais es delimitaran d'acord amb les característiques, la durada i el nombre de participants de l'activitat que s'hagi de desenvolupar.\nPodran sol·licitar l'ús de les instal·lacions d'aquests centres docents públics:\nCol·lectius que formen part de la comunitat educativa: pares, mares, alumnes, professorat i personal no docent.\nEntitats legalment constituïdes o grups que realitzin activitats de caràcter formatiu, social, esportiu, artístic o lúdic.\nÉs necessari que aquestes associacions o entitats estiguin inscrites en el Registre d'Associacions de l'Ajuntament de Palafrugell.\nL'entitat organitzadora de l'activitat ha de comptar amb una pòlissa d'assegurança que cobreixi la responsabilitat civil suficient i adequada de les activitats que portarà a terme en aquest espai.\nEs pot tramitar en línia, seguint les instruccions que trobareu en aquesta mateixa pàgina, o bé es pot tramitar presencialment a l'Oficina d'Atenció Ciutadana (OAC) de l'Ajuntament, portant la documentació següent:\nModel de sol·licitud, tot indicant l'activitat per a la qual es demana l'autorització i els dies i les hores de la seva realització.\nJuntament amb la sol·licitud, cal adjuntar una còpia de la pòlissa d'assegurança de responsabilitat civil.\nLa sol·licitud s'ha de formular com a mínim 15 dies abans de l'inici de l'activitat prevista.\nLa sol·licitud d'espais per una durada de tot el curs escolar s'ha de demanar abans del dia 31 de maig de l'any en curs.\nEls col·lectius o entitats que demanin l'ús d'aquests centres no han de pagar cap taxa.\nEn el cas que, pel tipus d'activitat, fossin necessàries neteges especials o personal de consergeria, aquestes despeses anirien a càrrec dels sol·licitants.\nOrdenança fiscal número 15. Taxa per utilització privativa o aprofitament especial del domini públic local\n5 Si heu d'adjuntar documents més grans de 10 Mb, podeu fer-ho mitjançant l'enllaç que trobareu més avall. En primer lloc cal haver tramitat la sol·licitud en línia\nPresentació de documents de més de 10 Mb\ndimarts, 24 setembre 2019 14:08


Bus amb ànima de taxi\nCanillo presenta Uclic, un mitjà de transport que serà “a demanda” del client i modificarà l’itinerari, gràcies a un algoritme, per establir “la ruta més curta” en funció de les reserves.\nEl cònsol major de Canillo davant de l'autobús.\nHi hagi moltes o poques reserves el bus funcionarà. El que no funcionarà és sense passatgers.” Sota aquesta declaració de principis, el cònsol major de Canillo, Francesc Camp, va presentar ahir al matí, a la parada Uclic, el nou sistema d’autobús parroquial que té ànima de taxi. La particularitat d’aquest mitjà de transport, que sorgeix de la col·laboració amb FEDA Solucions i Andbus, és que serà “a demanda” del client i, gràcies a un algoritme, modificarà el seu itinerari per tal d’establir “la ruta més curta” en funció del nombre de reserves.\nEn aquest sentit, Camp va exposar l’aposta de la corporació per la mobilitat sostenible, ja que permetrà “optimitzar” el transport de persones “en una parròquia molt extensa amb nuclis de població molt diversos”. El nou servei constarà de 56 parades i s’estrenarà l’1 de març amb una prova pilot que tindrà una durada màxima de tres mesos, és a dir, fins a final de maig. El pressupost destinat per a la prova serà de 15.000 euros per mes i s’habilitaran dos autobusos amb capacitat per a 20 i vuit persones, respectivament, i atenent les mesures sanitàries vigents es limitarà l’aforament a 15 i sis places. Durant aquests tres primers mesos el servei serà gratuït i per efectuar una reserva hi haurà tres canals disponibles: una aplicació mòbil, una pàgina web i un call center dirigit per Andorra Telecom. Està previst que el bus estigui en funcionament de manera ininterrompuda entre les set del matí i les nou de la nit. La reserva, en la qual també s’haurà d’informar del destí, es podrà efectuar amb fins a set dies d’antelació i es podrà modificar amb vint minuts de marge. “Volíem un transport que estigués adaptat a la parròquia i ens vam adonar que no podíem ser eficients si fèiem una línia fixa”, va cloure Marc Casal, cònsol menor.\nJordi va dir..Doncs jo hi veig certa competència deslleial envers els taxistes. Però com que ho fa el comú no pasarà res oi?\nEls taxistes no sempre tenen ganes d'anar per exemple a Soldeu. És cert que quan definitivament no pugen és de nit i llavors no funcionarà el bus, però tot és començar...\nDoncs jo hi veig certa competència deslleial envers els taxistes. Però com que ho fa el comú no pasarà res oi?


El ràting espanyol: les veritables dades - Cercle Català de Negocis\nEstudi CCN 04: “El ràting espanyol, les veritables dades”\nData : 31 de maig de 2017 /\nEl nou estudi del CCN deixa al descobert les veritables xifres del PIB que s’amaguen rere les que presenta el govern espanyol, com per exemple que en els darrers quinze anys el passiu de l’Estat s’ha triplicat, passant dels 450.000 milions d’euros (any 2000) fins a l’1.480.800 M€ (any 2015) el 145% del PIB.\nTambé demostra, amb dades constatables, que Espanya ha patit una fuita de capitals de 400.000 milions d’euros. Aquest factor, junt amb què ni les mesures d’estímul econòmic del PSOE ni les del PP han servit per sortir de la crisi i augmentar el consum intern, han provocat que Espanya es trobi, tècnicament, en deflació des del 2013.\nPer tal de maquillar aquestes dades i evitar la fallida, el govern espanyol inclou la prostitució, el contraban i el consum de drogues en el càlcul del PIB, malgrat que aquestes activitats no estan subjectes a fiscalitat. La realitat és que entre el 2014 i el 2015, el 89% del creixement del PIB es va deure, segons les xifres falsejades que va facilitar el govern central, a aquestes activitats.\nLa nova metodologia comptable ha permès augmentar artificialment el PIB d’Espanya un 4,5% i així evitar fer grans retallades en pressupostos com Defensa i Fomento. Aquest estudi deixa al descobert que la millora de la qualificació creditícia d’Espanya fins al Baa2 (2014) es deu a la manipulació comptable de les dades macroeconòmiques per part de l’Estat espanyol.\nEnllaç a l’estudi complet: El ràting espanyol, les veritables dades


posted by Trina Milan at 11:03 a. m.\nD'aquest senyor puc recordar els articles que signava a E-noticies i al meu parer eren bastant lamentables.\nLa meva aposta clara dels crítics a Esquerra és el senyor Carretero\nL'Uriel Beltran és encara una promesa de futur. Té bona formació, té maneres, i té ambició; totes elles característiques per a un bon polític..només que encara li queda camí per fer, i no sempre les promeses es fan realitat.\nper casualitat m'he llegit el teu article de la presentació que vaig fer a Mollet, i tens raó que el model de creixement econòmic fonamentat en la construcció i l'hosteleria de Múrcia i algunes zones d'Andalusia també és el de la Costa Brava, i això és, precisament, el model que no ha d'esdevenir hegemònic a Catalunya. En cap cas volia esser ofensiu amb ningú. És una elecció que aquestes regions, legítimament, han pres i que, en tot cas, jo no vull pel meu país.\nI respecte a l'altre reflexió que fas, sobre la frase que haurem de conformar-nos a sentir l'orgull de la família que envia el seu fill a treballar a Madrid, el que vaig intentar (potser sense encertar en la forma) va ser provocar una reflexió sobre les dificultats que tindran els joves amb formació per trobar un lloc de treball qualificat a Catalunya si no aconseguim articular una economia fonamentada en la producció i els serveis d'alt valor afegit.\nEn qualsevol cas, gràcies per parlar del nostre llibre.\ngràcies pels comentaris. Penso realment que els exemples que esmento no eren encertats, sobretot per allò que tu també vas comentar de guanyar gent a Mollet i a Badalona...\nCom a polítics crec que heu de posar molta cura per tal de no ferir sensibilitats, és més, de portar la discussió política al terreny de les idees, com molt bé vas fer en quasi tot el teu discurs, del qual estem crec, molt mancats en el discurs polític general que impera en aquests moments.\nEspero que em segueixis llegint perquè tu també em puguis "criticar", aquí està la gràcia de l'intercanvi d'idees.


Regne Unit rectifica - CATzona\nRegne Unit rectifica\nLa policia britànica ha demanat disculpes a Espanya per haver assegurat que l’ordre europea de detenció contra l’exconsellera d’Educació de la Generalitat, Clara Ponsatí, era “desproporcionada”. Les autoritats, però, mantenen paralitzada l’euroordre a l’espera de conèixer informació “essencial” sobre els delictes que se li imputen a l’exconsellera, com ara “la naturalesa del delicte, el temps i el lloc en el qual es va cometre i la connexió directa entre el delicte i el subjecte concret”. Les autoritats del Regne Unit havien rebutjat inicialment aquest dimecres tramitar l’ordre de detenció europea dictada pel magistrat instructor de Tribunal Suprem Pablo Llarena sobre l’exconsellera en considerar la petició “desproporcionada”. “L’ordre de detenció europea ha estat revisada per un advocat especialitzat del Regne Unit en nom de l’Agència Nacional contra la Delinqüència. Han determinat que és desproporcionat d’acord amb la legislació del Regne Unit” havien escrit hores abans de la rectificació. Les autoritats britàniques també havien demanat a Espanya fer arribar “informació sobre l’historial delictiu previ” de Ponsatí per tal de reavaluar novament el cas. “Si té en el seu poder informació sobre l’historial delictiu previ de la persona o qualsevol altra informació relativa a la gravetat de la infracció faciliteu-la a la NCA (National Crime Agency) i tornarem a avaluar la nostra decisió de no certificar aquesta ordre de detenció europea” van escriure les autoritats. Llarena havia dictat una nova ordre d’extradició contra l’exconsellera Clara Ponsatí per un delicte de sedició després de fer-se pública la sentència que condemna els dirigents independentistes pel delicte de sedició pels fets del procés. Anar a la font – e-noticies


Comarca situada a la depressió central catalana que gaudeix dels beneficis del canal d'Urgell al nord i de capriciosos paratges al sud a les serres de la Llena, Corregó i Tallat. En el seu paisatge predominen els inacabables camps d'oliveres, dels quals surt una varietat d'oliva considerada, per molts, la millor del món. Amb gairebé vuit-cents quilòmetres quadrats de superfície i una mica més de vint mil habitants, és una de les comarques més grans i amb menys densitat de població de Catalunya. La capital és el municipi de les Borges Blanques.\n· Endinsar-se a la Roca dels Moros, al Cogul, un dels jaciments més importants de la península Ibèrica, declarat Patrimoni de la Humanitat per la Unesco.\n· Admirar l'imponent poblat ibèric dels Vilars, a Arbeca.\n· Passejar pel centre històric medieval d'Albi.\n· Pujar al castell d'Arbeca i contemplar el paisatge de la plana d'Urgell.\n· Visitar el Parc Temàtic de l'Oli, a les Borges Blanques, en el qual es fa un recorregut per la història de l'elaboració de l'oli i per l'evolució de les eines utilitzades en la seva producció.\n· Passejar pels bonics i tranquils carrers empedrats de Vilosell.\n· Tastar la gastronomia de la comarca. Amb el seu exquisit oli d'oliva es cuinen meravellosos guisats de caragols, truita de samfaina, escalivada i una deliciosa esqueixada de bacallà. Les ametlles, l'altre producte estrella de la comarca, són l'ingredient principal de pastes com els ametllats o les orelletes. I per regar-ho tot, res millor que un vi de la denominació d'origen Costers del Segre o una deliciosa ratafia de cafè.\nComarca d'interior, pertanyent a la província de Lleida, que limita pel nord amb l'Urgell i el Pla d'Urgell, per l'oest amb el Segrià, pel sud amb la Ribera d'Ebre i el Priorat i, per l'est, amb la Conca de Barberà.\nEs poden diferenciar clarament dues zones, una de més plana, al nord de la comarca, i una altra amb més relleu al sud. El punt més alt és la serra de la Llena amb 1.002 metres d'altura. Gran part del territori està banyat pel riu Set, afluent del Segre.\nLa comarca té un clima mediterrani amb tendència continental, que provoca hiverns freds amb una temperatura mitjana de 5 graus, i estius calorosos amb mitjanes de 25 graus. En l'estació freda sol haver-hi gelades i boires abundants i persistents. Plou molt poc i ho fa principalment a la primavera.\nLa principal font d'ingressos d'aquesta comarca és l'agricultura que, a causa de la rigidesa del clima i a la terra difícil, és gairebé tota de secà. Es conreen ametllers, perers, pomers i presseguers, però el producte agrícola per excel·lència és l'oli. L'oli d'oliva verge de les Garrigues està considerat un dels millors del món, probablement perquè en la seva producció es conjuga la tradició oliera dels pobles mediterranis amb les noves tecnologies. Reben la Denominació d'Origen les Garrigues els olis produïts en diversos municipis de la comarca homònima, l'Urgell i el Segrià. El 50% de la producció d'oli de Lleida es concentra en aquesta comarca, que sovint supera els cinc milions i mig de litres.\nEn aquestes terres s'han trobat restes arqueològiques del Neolític, de l'Edat del Bronze, de l'època ibèrica i de l'època romana. Com la majoria de comarques catalanes d'interior, va tenir el seu moment d'esplendor durant l'Edat Mitjana, període del qual se'n conserven diversos castells i fortificacions com el d'Albi, que es va construir al segle XII i va ser propietat de Guillem de Cervera, o el d'Arbeca, també del segle XII, que va ser lliurat pel vescomte Ramon Folch de Cardona al cavaller Ramon de Santa-Fe. Després de la Reconquesta, la comarca es va endinsar en llargs anys de penúries provocades per una llarga successió de guerres i plagues que van afectar els cultius. Durant el segle XX va començar la recuperació econòmica gràcies a la construcció d'una xarxa de carreteres que va afavorir l'obertura cap a l'exterior i, sobretot, a la modernització i comercialització a escala mundial del gran tresor de la comarca: l'oli d'oliva.\nLes Garrigues compta amb nombrosos jaciments arqueològics com el de Roques Guàrdies, a les Borges Blanques. En els buits d'una cova pròxima a la vall de Puigpelat es poden veure interessants pintures rupestres, dibuixos no figuratius de color vermellós i ataronjat en forma de barres i traços verticals, típics de l'Edat del Bronze. Al peu de la cova es va trobar un jaciment en el qual hi havia restes de sílex, pissarra, ceràmica, ossos humans i animals que encara no s'han datat. Un altre vestigi de la Prehistòria és el de la Vall de la Coma, a Albi. Es tracta d'una petita cova en la qual pot observar-se un grup de deu figures que representen formes animals i humanes traçades de forma simple i esquemàtica.\nPerò el conjunt de pintures rupestres més impressionant de la comarca es troba a la Roca dels Moros, al Cogul. És un dels més importants de la península Ibèrica i ha estat declarat Patrimoni de la Humanitat per la Unesco. Està situat en una cova de deu metres d'ample per tres de fondària, que va ser utilitzada per l'home des del segle VIII aC fins poc abans de l'era cristiana. Hi trobem un conjunt de pintures format per unes quaranta figures. Els dibuixos, que pertanyen a l'ordre llevantí, van des de figures humanes i animals fins a inscripcions en iber i llatí. L'escena principal representa un grup de dones ballant al voltant d'un home. Al sostre també hi ha nombrosos gravats que pertanyen a l'ordre esquemàtic. Per les restes trobades a la cova se suposa que el lloc era utilitzat per celebrar cultes religiosos, ja que no s'han trobat estris relacionats amb la vida quotidiana. El curiós nom de Roca dels Moros prové de la creença dels habitants de la zona durant molt de temps que les restes pertanyien a la cultura musulmana de l'Edat Mitjana.\nMés recent és l'impressionant poblat ibèric dels Vilars, a Arbeca. Normalment els nuclis ibèrics estaven situats a certa alçària, però en aquest cas sorprèn la situació en una zona completament plana del terreny. Se suposa que es va fer així per aprofitar les terres del voltant com a camps de cultiu. Però, per poder defensar-la sense comptar amb l'avantatge de l'altitud, va ser necessari construir una gran fortificació al voltant. Queden restes d'una muralla de cinc metres d'ample amb dotze torres, una barrera de pedres clavades en el sòl com si fos una estacada i un fossat de tretze metres d'ample. S'ha datat la seva construcció al voltant de l'any 750 aC i se suposa que va ser abandonat sobre el 325 aC.\nEls objectes trobats en els diversos jaciments de la comarca es troben exposats en el Museu d'Arqueologia de les Borges Blanques i en el Museu d'Etnologia i d'Arqueologia de Juneda. La part d'aquest últim dedicada a l'etnologia conté una important col·lecció d'aparells, eines i maquinària del món agrícola, relacionats tant amb el treball al camp com amb la vida privada i els oficis antics.\nPassejant per Albi es respira una atmosfera medieval. El castell del segle XII, acuradament restaurat, senyoreja el poble, que conserva altres racons del període com la plaça i els carrers Major, del Call, Mitjà i del Forn.\nTambé a Arbeca hi ha un bonic castell del segle XII, des del qual, a més, es tenen unes espectaculars vistes sobre la plana d'Urgell i les muntanyes de Montsec. Al castell de l'Espluga Calba, del segle XIII, es poden visitar l'aula magna, el pati d'armes, la sala de l'Orde de Malta, una sala d'exposicions i un museu de la pagesia.\nLa Floresta és una altra de les localitats amb un interessant passat medieval. Al seu castell, del segle XII, es combinen els estils gòtic i renaixentista. A Vinaixa es troba la bella i austera església de Sant Joan Baptista, que es va construir a principi del segle XIV i conserva valuoses pintures romàniques.\nL'Oficina Comarcal de Turisme dels Garrigues, situada a les Borges Blanques, proposa diverses rutes temàtiques que es poden fer tant a peu com amb bicicleta. Transcorren per camins senyalitzats i són una bona forma d'endinsar-se a la comarca. Una de les més interessants és la de l'oli, en la qual es visiten fàbriques, molins i museus dedicats a l'or líquid de les Garrigues. En la ruta de la Calç es passa per una trentena de forns de calç que van estar en funcionament fins al segle XX; en la de les Cabanes de Pedra Seca es poden veure aquestes petites construccions amb volta, en les quals l'únic element constructiu és la pedra, i en la ruta del Romànic es visiten diverses esglésies i ermites com la de Sant Salvador, a les Borges Blanques, o la de Santa Maria dels Besses, a Bovera.


Actualitzat 07/09/2021 17:17\n"Barcelona està podrida", amb aquesta demolidora frase la periodista catalana Ingrid Garcia explica una situació que ella mateixa va viure aquest dissabte a la nit al barri del Raval de Barcelona. La dona, col·laboradora de Flaix FM, va ser víctima de diversos assetjaments sexuals per part "d'impresentables" cada vint segons passejant per aquesta zona de Ciutat Vella, al cor de la ciutat de Barcelona.\nPerò, si no fos poc, la periodista explica, en un seguit de piulades al seu compte de Twitter, que per no seguir caminant pel barri, per evitar ser el blanc d'aquests assetjaments, va decidir agafar un taxi i va resultar ser que el conductor del vehicle, de nacionalitat pakistanesa, segons detalla ella mateixa, "qui va acabar intentant assetjar-me".\nAssetjament sexual del taxista que va traslladar Ingrid Garcia\nLa dona ha explicat en diverses piulades a Twitter, que s'han fet molt virals, que el conductor del taxi que la va portar i que va intentar assetjar-la era un home d'uns 30-35 anys que li va fer "comentaris impertinents", va opinar del seu físic, li va fer propostes sexuals i van intentar vendre-li cocaïna.\nLa periodista Ingrid Garcia, en una imatge d'arxiu.\nLa periodista també ha assegurat que el nivell d'assetjament sexual que pateix quan camina sola pel centre de Barcelona per part de persones "immigrants" és tan alt que fins i tot, segons ella, "el meu cervell ja ho ha normalitzat". "I puc afirmar que des del 2020, cada cop va a pitjor", assegura ella mateixa.\nEspantada per la situació, com ha explicat ella mateixa, no recorda ni la placa de la matrícula del taxi ni tampoc la llicència del vehicle. Les reaccions, després d'haver-se fet públic aquest cas, no s'han fet esperar. Centenars de persones s'han solidaritzat amb la periodista i li han fet arribar els seus missatges.\nAgressions sexuals a Olot, Sabadell i Vilafranca del Penedès\nEls darrers dies, coincidint amb algunes festes majors i el final d'estiu, s'han denunciat diverses agressions sexuals a Catalunya. El darrer cas s'ha conegut aquest cap de setmana a Olot, a la Garrotxa, durant les festes del Tura. Un home va posar contra la paret d'una casa una noia que anava sola a buscar el cotxe per tornar a casa.\nEl desconegut va començar a fer-li tocaments amb la intenció de violar-la i penetrar-la. Per sort, i segons relata ella mateixa a la policia quan va oferir la versió dels fets, la noia va poder escapar corrents del lloc i desfer-se del seu agressor. Els Mossos d'Esquadra estan buscant l'home amb les imatges de les càmeres de seguretat i la descripció que va fer la víctima.\nA Vilafranca del Penedès, a l'Alt Penedès, van detenir un jove de 16 anys que havia agredit sexualment a una noia al mig del carrer durant un acte de la festa major. El jove va subministrar algun tipus de droga i després es va aprofitar d'ella. La investigació dels Mossos va permetre la seva detenció. Els fets van passar fa menys de dues setmanes.\nPer altra banda, a Sabadell, al Vallès Occidental, els Mossos investiguen des d'aquest cap de setmana un altre possible delicte contra la llibertat sexual també durant els actes de la festa major. Una jove va ser assetjada per una sola persona en presència d'una amiga al mig del carrer. No consta que s'hagin practicat detencions.


Balanç dels efectes de la DANA de setembre: 9 edificis afonats, 549 amb danys greus i 1.906 amb danys lleus\nEl nombre d'edificis afectats per la DANA que va tindre lloc el passat mes de setembre ascendeix a 3.313, segons l'informe elaborat per la Unitat d'Avaluació de Danys i Recuperació. Un total de 1.983 són blocs de cases i en total hi ha 5.513 domicilis afectats. El balanç reflecteix que nou edificis s'han afonat, 549 tenen greus danys i altres 1.906 danys lleus.\nEfectes de la DANA a Oriola (ALACANT) el passat mes de setembre\nAquests expedients estan distribuïts entre 22 municipis, quasi tots ells situats en la Baix Segura, la comarca més afectada per aquell temporal, segons l'informe que ha sigut presentat en la Junta de Patrons de l'Institut Valencià d'Edificació (IVE) que presideix el vicepresident segon i conseller d'Habitatge i Arquitectura Bioclimàtica, Rubén Martínez Dalmau.\nEl procés d'inspecció de les edificacions s'ha dividit en dos fases: en la primera s'inclouen 2.405 edificis ja inspeccionats, i en la segona, que comença principis de desembre, s'inclouen la resta dels immobles. Per a açò, s'ha comptat amb un total de 80 tècnics organitzats en quatre equips de treball dirigits pels respectius coordinadors.\nTambé s'ha format un equip de personal expert en avaluació de danys estructurals per catàstrofes per a la presa de decisions rellevants, especialment en els casos de construccions amb presència de danys greus o en regs de col·lapse.\nMartínez Dalmau ha destacat que "l'objecte del servei que coordina la Unitat d'Avaluació de Danys i Recuperació és valorar els danys patits i detectar possibles situacions que comporten risc per a la seguretat de les persones en les propietats afectades".\nLes vivendes amb danys d'especial consideració són de difícil avaluació mitjançant una sola inspecció visual (inspecció que genera la fitxa ràpida IER), per la qual cosa seguint els protocols d'actuació es duu a terme una avaluació detallada, per professionals especialistes, per a garantir la seguretat de l'edificació (informe complementari d'estructura o d'aquelles instal·lacions com a electricitat o gas que present danys importants).\nL'informe fa referència a un total de 1.983 expedients que han sigut finalitzats, supervisats i validats a data 1 de desembre de 2019, dels 3.313 que cal inspeccionar.\nAmb informe complementari d'estructura consta que són 32, amb informe complementari d'electricitat 22 i amb un acta de mesures preventives un total de 84, que inclouen apuntalaments, acordonamientos i demolicions principalment.\nS'han avaluat econòmicament els danys ocasionats en cada edifici, distingint entre aquells en els quals s'ha produït un col·lapse o destrucció total, els que han patit danys estructurals greus i aquells altres que tenen danys lleus o no estructurals.\nAquesta classificació és necessària per a poder atorgar les corresponents ajudes econòmiques que està gestionant la Direcció General de Qualitat en l'Edificació, Rehabilitació i Eficiència energètica.\nEls expedients corresponen als municipis d'Ontinyent, Oriola, Almoradí, Dolores, Callosa de Segura, Daia Nova, Xacarella, Rafal, Sant Fulgenci, Daia Vella, Coix, Formentera del Segura, Benferri, Redovà, Algorfa, Benjúzar, Catral, Rojals, Sant Isidre, Torrevella, Bigastre, la Granja de Rocamora, Benijòfar, Albatera, el Pilar de la Foradada, Guardamar del Segura, Sant Miquel de les Salines i Los Montesinos.


Una proposta diferent. - Pàgina 9 - Totcàmping\nRe: Una proposta diferent.\tfa 14 anys 6 mesos\t#15810\nJordi confirmo el cansament i sobretot l'agraiment a tots plegats per haver-nos fet passar 24 hores genials. A la parelleta organitzadora un petonàs ben gros i una pregunta: 8O per quan la propera ???\nEl Lince el tinc cantant a la dutxa assajant el nou repertori.\nRe: Una proposta diferent.\tfa 14 anys 6 mesos\t#15812\nAnem fent records, gairebe 4 hores per arribar a casa :evil: :evil: :evil: :evil: :evil: :evil: pero la veritat es que ha valgut molt la pena, tan les caravanes com ortganitzar-ho tot perque ho passessim tots d'allo mes bé! Ademes ha estat molt divetit anar trovant-vos a tots pel cami de tornada!\nEstem contensiiiiiiiiiiiiiiiiisims de com heu remat tos aquest mati tot i el fort vent! Un 10 per la penya de la kedada brindem Esperarem ansiosos a veure los fotos dance\nHa estat magnific poder gaudir també de l'auto d'en jordi i la malena despres de tant temps despera!!!! Això si .... quines dentetes, pero com n'es de maca!!!!!!!!!!\nNomes li donem un suspes amb un 0 patatero al tio del jaguar del camping!!! :mrgreen: La propera vegada anirem a l'aventura directament al parking de la platja!\nPD: Per cert Joanramon, molt records que al final no m'he pogut despedir de vosaltres.\nPPD: Licne, quan treguis el teu primer CD en volem una copia!!!\n:mrgreen: Estem fundant ja el teu club de fans!!!\nRe: Una proposta diferent.\tfa 14 anys 6 mesos\t#15816\nComo bien ha dicho Conrad, mil gracias por haber compartido con nosotros este GENIAL fin de semana... "Nos hemos reido hasta dolernos las mandibulas, hemos conocido gente magnifica y nos hemos vuelto a reencontrar con otra que ya es Magnifica hace tiempo... jajaja....\nCiertamente ha sido un fin de semana muy completo, ha habido charleta de la buena, deporte (aunque que le pese a mas de uno... jajjajaj e incluso madrugón Dominguero...\nBueno, ahora que ya nos hemos duchado y estamos tranquilitos os quiero dar todo nuestro cariño.\nYa sabeis... Hemos encontrado un DESCAMPADO jajajjaaj perfecto, para poder volver a repetir esta gran experiencia y darnos unos paseitos en Kayack por esta preciosidad de Paisajes que tenemos por aqui...\nVenga descansar que os lo habeis merecido... :mrgreen: :mrgreen: :mrgreen: HF brindem\nPosdata: Una mención especial para SANTI Y PEPI, sin los cuales esta pequeña aventura no se podria haber realizado con tanto EXITO...\nMil Gracias. :mrgreen:\nRe: Una proposta diferent.\tfa 14 anys 6 mesos\t#15817\nJa fa bastant que som a casa i, com tots, també hem trobat caravana.\nEns ho hem passat molt bé, però demà recordarem aquest cap de setmana per dos motius: un perquè tot ha anat rodó i l'altre... perquè no sé què podrem fer amb els braços!!!:mrgreen:\nDéu n'hi dó de la remada que hem fet!!!!!!!!!!!!!!!!\nRe: Una proposta diferent.\tfa 14 anys 6 mesos\t#15819\nNosaltres tambè som a casa, hem arribat despres de quasi 4 hores de cues, però ha valgut la pena.\nGracies a la Loli y el Conrad per la bona feina feta y al Santi y la Pepi per ser tan bons guies.\nCom sempre esten desitjant que arribi aviat la proxima.\nFins aviat i moltes abraçades per tothom.\nEiiiiiii, les meves fotos:\nRe: Una proposta diferent.\tfa 14 anys 6 mesos\t#15828\nNosaltres, no fa gaire que hem arribat, doncs hem decidit fer en direcció contrària a les cues i hem estat una estona al Parking que està al cantó de la platja on hem fet kaiac i bé, quan hem decidit marxar, més o menys a l'hora que alguns de vosaltres heu arribat a casa, hem trobat aproximadament 15 km de retencions fins arribar a l´entroncament amb l'AP7 o sigui que paciència...\nAprofitem per agraïr-vos a tots, però en especial al Conrad i l´Echobelly (els organitzadors) i a en Santi i la Pepi (monitors i cicerones del kaiac, que han fet possible la nostra passejada pel mar...i el nostre cansament, alliberador d'endorfines....je,je).\nEns ho hem passat de conya, i esperem, poder tornar a repetir una trobada amb vosaltres, això si, aquesta vegada ja no serem tant novells i ja no haurem de cantar....\nAixí que pugui, ja penjarem també les nostres fotos i el petit video.\nSalutacions i un petó de la bella durmiente (Iogui) que ja pesa figues des d´aproximadament Sant Celoni.\nRe: Una proposta diferent.\tfa 14 anys 6 mesos\t#15840\nJoaqui, bueniiiiiiiiiisimas las fotos! La verdad es que cada vez son mejores! Esperare ansiosament ver las "acuaticas" de la ruta con el kayak y la piscina!\nRe: Una proposta diferent.\tfa 14 anys 6 mesos\t#15849\nPerdoneu que no ens em posat abans pero vam arribar tart amb el cony de la cua i fets pols.\nGracies al Conrad i Loli per aquest cap de semana tan fantastic i a tots per la vostra companyia i fins la propera (porfa,aviat)\nRe: Una proposta diferent.\tfa 14 anys 6 mesos\t#15856\nHa sigut la nostra primera kedada i no será l'ultima. Gracias a tots per la vostra acollida i en especials als organitzadors Echobely i Conrad, ancara que no m'esperaba la sorpresa final que ens tenian preparada.....4 hores de cua, carai com veu currarlo perque quan veu pujar anaveu fen les obres, oi ? !!!!! jajajajaja\nJoaqui molt bo el reportatge fotografic !\nRe: Una proposta diferent.\tfa 14 anys 6 mesos\t#15867\nEEEEEEEEEEIIIIIIIIIIIII que volem veure la gent com rema,vull veure el Conrad amb tota la seva musculació 8O 8O 8O .\nEstem molt contents de que tot us hagui sortit rodo i que ho hagueu passat de mil marevelles,com ha de ser amb la Loli i el Conrad com a organitzadors.Ens sap greu no haver vist la nova i flamant auto de la Malena i el Jordi.\nEsperem no perdrens la proxima.\nRe: Una proposta diferent.\tfa 14 anys 6 mesos\t#15879\nRe: Una proposta diferent.\tfa 14 anys 6 mesos\t#15888\nMuy chulis las fotos... Que buenos recuerdos... jajajja\nRe: Una proposta diferent.\tfa 14 anys 6 mesos\t#15893\nhola moltiiiiiiiisimes gracies conrad i loli per la organitsacio y el vostre esforc era la nostra primera kedada y reconec que estabam una mica tallats per coneixe tanta xent que relativament ia son coneguts.\ngracies a tots perque tant el Miquel la Rosa i nosaltres ens u varem pasa de maravilla ya esperem la proxima.\nem sap greu pero anavem molt a desora y cuan vam vindre ia nomes quedaben les parceles vuides espero que ens tornem a veure tots aviat.\nPer cert portare mes pa de pesic (sera la novatada) pero alguns es van queda sense probarlo.\nanimo al Lince perque ens faci un recital el poc rato que va puja al escenari ens va sabe amolt poc.\nEndevan el club de fans.\nRe: Una proposta diferent.\tfa 14 anys 6 mesos\t#15894\nBé aquì van les nostres fotos i després penjaré el video amb música...\nEn Iogui (Glòria) m'apunta que us doni molts petonets de part seva...que tots sou fantàstics...\nRe: Una proposta diferent.\tfa 14 anys 6 mesos\t#15895\nHola a tots ho vem passar molt be, seguiu fent festes tan enrotllades. Moltes gràcies a tots els que ens vau ajudar a montar la barbacoa jajaja :mrgreen: , les sardines estaven bonissimes\nNosaltres tambe vam fer fotos, aqui les deixem\nRe: Una proposta diferent.\tfa 14 anys 6 mesos\t#15899\nBé, creiem que ja tenim el petit video fet, en homenatge als cantaires (amb les petitones) i guitarrista de la nit de la sardina...hem intentat fer memòria de les cançons i creiem que aquesta la vareu interpretar....de fet és una barreja de fotos i video....\nCom no tenim fotos del diumenge, doncs no n´hem posada cap, i espererm que sigueu pietosos i ens cediu el copyright d´alguna de les vostres fotos per col.locar-la en una macrovideo de la KDD...si ens ho permeteu és clar (incloses les fotos aquàtiques que les esperem ansiosos, Santi i Joaqui)...\nBé, ja ens direu...\nRe: Una proposta diferent.\tfa 14 anys 6 mesos\t#15901\nviendo las fotos no se puede negar que lo pasasteis bien!!!!\nConrad y echobelly, un abrazo!!!!!!!!!!!!\nRe: Una proposta diferent.\tfa 14 anys 6 mesos\t#15904\nGracies a tots i en especial a Loli i Conrad per aquest inoblidable cap de setmana.\nRe: Una proposta diferent.\tfa 14 anys 6 mesos\t#15905\nSento comunicar que El Lince deixa, més ben dit abandona la presidència del Trio Marcelino i deixa de comandar la delegació a Catalunya del Trio Marcelino. Moments emocionants viscuts aquest cap de setmana a la kdd, m`han fet veure una llum sobre el meu futur al món del campisme i crec que aquesta renúncia arriva en un bon moment. El Trio ja no m'omplia com ho feia abans, ja no disfrutaba tant a les sortides de cap setmana, i ho faig sense buscar cap culpable ni amb cap problema amb ningú.\nA aquesta kdd, he descubert que el meu futur professional està al món de la cançó, que sóc un poeta de l'asfalt en potència, mai havia tingut un públic tan esntusiasta, ni que em fes sentir com un estrella, si ja ho sé estrella estrellada, però estrella.\nEstic segur que a partir d'ara sortiran més gales arreu de les futures kdd i estem pensant el guitarrista i l'altre loro de treure en long play per ambientar les kdd's.\nAtentament, El Ruiseñor de la Calzada\nRe: Una proposta diferent.\tfa 14 anys 6 mesos\t#15906\njajajjajajajajajajajaj... Dios mio que panzón de reirme... Lince eres un Crack, ya sabes que en mi tienes a tu mas ferviente Fan´s jajajaj... No me perdere tu proximo concierto...\nUn aplauso enorme a Ciutanejo por ese PEAZO de vide (lo que me he reido viendolo) Joer que buen ambientillo habia... Y como no a Santi no le doy un Aplauso... Le DOY UN MEGA APLAUSO, peazo de fotos que has hecho...\nLa verdad que ha sido un Fin de semana inolvidable, el Lunes cuando me desperte me dolian hasta las pestañas, pero me levante con una carilla de felicidad "indescriptible"...\nSois todos INCREIBLES...\nId preparando la proxima escapada en Kayack... :mrgreen: :mrgreen: :mrgreen: :mrgreen: :mrgreen: :mrgreen: :mrgreen: :mrgreen: :mrgreen:\nposdata: Arizona, la proxima vez no te escapas ni con alas... : - )\nBesazos a todo este peazo de Grupo... :mrgreen:


Nou tram de carril bici a la zona de la rotonda de Castelló Nou - Castello.cat\n04/02/2021\tSetac, Urbanisme, Hisenda i Transparència\nAquest nou tram de carril bici connectarà la Via Verda, el Pirinexus i el Bicitranscat, és per aquest motiu que el Consorci de les Vies Verdes assumirà l’obra que té un cost de 89.000€.\nEn el ple del dijous passat, dia 28 de gener, es va aprovar la delegació, al Consorci de les Vies Verdes, la competència per la licitació, execució i direcció de les obres necessàries del projecte d’un nou tram de carril bici, a la zona de la rotonda de Castelló Nou.\nAquest era una projecte que s’havia començat a redactar des del departament d’urbanisme i que en el procés de sol·licitud de subvencions per desenvolupar-lo, la Diputació de Girona, a través del consorci de Vies Verdes, va mostrar-hi interès. Aquest nou tram de carril bici podrà connectar la via verda, el Pirinexus i el bicitranscat, és per aquest motiu que el Consorci de les Vies Verdes assumirà l’obra que té un cost de 89.000€.\nAmb aquest nou tram de carri bici el municipi obrirà un nou pas en una zona que ara mateix quedava desconnectada, des del pas soterrani de la rotonda de l’entrada de Castelló d’Empúries, a la carretera C-260, fins al mas de can Savalls, paral·lel al camí del càmping.\nTags carril biciUrbanismeVia Verda\nEls Superlectors de la Biblioteca


Apartment Lazise *LX * Lazise Itàlia - Ofertes d'hotels amb els MILLORS DESCOMPTES EN LÍNIA\nLazise, Lazise, Itàlia - Excepcional ubicació - Veure al mapa\nDissenyat tant per oci com per negoci, Apartment Lazise *LX * està situat idealment a Lazise; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartment Lazise *LX *, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de aparcament de cotxes.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aparell de televisió, cuina americana, nevera, plat de dutxa, banyera a cada habitació. A més, l'oci que l'hotel ofereix assegurarà que tengui molt a fer durant el dia. Apartment Lazise *LX * és una elecció inteligents per a viatgers a Lazise, i ofereix una estada relaxant i sense molèsties.


Més de 1.200 nens i nenes de catorze escoles de Girona participen a la 25a edició del concurs “Fem el fanalet” - Ajuntament de Girona\nMés de 1.200 nens i nenes de catorze escoles de Girona participen a la 25a edició del concurs "Fem el fanalet"\nEls fanalets, que enguany s'exposaran al pati del consistori municipal, s'il·luminaran per commemorar el primer quart de segle de la iniciativa.\nFins a 1.240 alumnes de catorze centres escolars de Girona han participat avui en la 25a edició del concurs “Fem el fanalet per anar a esperar els Reis”, que organitzen conjuntament l’Ajuntament de Girona i els Manaies de Girona, i que compta amb el patrocini d’Hipercor. Aquest matí s’han lliurat els premis al Pavelló de Palau II, en un acte que ha comptat amb la presència de l’alcaldessa de Girona, Marta Madrenas; del regidor de Cooperació de l’Ajuntament de Girona, Cristobal Sanchez; i de representants dels Manaies de Girona, del centre comercial Hipercor, i de l’Escola Municipal d’Art.\nAl llarg de totes les festes, l’Ajuntament de Girona exposarà de nou els fanalets participants per reconèixer així el treball que fan els infants i les escoles, i amb la voluntat que ho puguin compartir amb els seus familiars i amics i amb tota la ciutadania. En aquesta ocasió, la mostra es podrà veure al pati d’entrada del consistori municipal i tots els fanalets estaran il·luminats amb l’objectiu de donar-los més visibilitat ara que es compleixen 25 anys de la iniciativa.\nCom és habitual, el concurs ha comptat amb la participació d’alumnes de P3, P4, P5 i 1r de primària de les escoles Bell-lloc del Pla, El Bosc de la Pabordia, Carme Auguet, Eiximenis, Font de l’Abella, Joan Bruguera, Les Alzines, Marta Mata, Migdia, Montfalgars, Pericot, Sagrada Família, Santa Eugènia i Vila-roja, que han preparat durant les últimes setmanes els seus fanalets per anar a esperar els Reis el proper 5 de gener. El toc musical l’ha posat l'animador infantil Jordi Tonietti, que ha estat l'encarregat d'amenitzar l'activitat i de cantar algunes cançons preparades especialment per celebrar l’efemèride.\nA més, durant aquesta setmana, un patge reial ha visitat les escoles al capdavant del jurat format per representants de l’Ajuntament de Girona, del món artístic gironí, de l’Institut de Ciències de l’Educació de la Universitat de Girona, d’Hipercor i de Manaies.\nEl concurs del fanalet és un recurs educatiu molt ben valorat per les escoles i que contribueix a preservar i continuar aquesta tradició tan gironina de donar la benvinguda als Reis de l’Orient amb un fanalet. També fomenta la participació en les festes i tradicions de la ciutat i vol mantenir viva la cançó de “Visca els tres Reis”.\nEnllaç web Concurs de fanalets


Creatic: Les millors iniciatives empresarials :: TECNONEWS\nEscrito por Redacción TNI el 25/07/2016 a las 12:18:59\nEl TecnoCampus i l’Ajuntament de Mataró han obert la setzena convocatòria dels Premis Creatic, adreçats a emprenedors i emprenedores amb idees de negoci relacionades amb la tecnologia i la innovació i a empreses de recent creació. Es tracta d’uns guardons amb una llarga trajectòria que contribueixen al desenvolupament socioeconòmic de Mataró i el Maresme. Les empreses Sirsa i Banc Sabadell són les patrocinadores dels premis, dotats amb 16.500 euros en les diverses categories.\nCom a novetat d’aquest any, s’han creat dues categories diferents. La primera s’adreça a reconèixer idees empresarials, amb un premi en metàl·lic de 5.000 euros per al primer classificat i de 3.000 per al segon. La segona categoria correspon a les millors start-ups, és a dir, empreses de nova creació, i la dotació econòmica és la mateixa. En tots els casos, els guanyadors es podran allotjar al parc empresarial del TecnoCampus, on hi ha una comunitat formada per més de 120 empreses, amb una bonificació en el preu del 50% durant el primer any. A més, els guanyadors en la categoria start-up podran participar en l’edició del 2017 del Pla Embarca, que organitza la Generalitat de Catalunya a través d’Acció i per al qual el TecnoCampus és seu territorial.\nEls candidats hauran de presentar un resum executiu del seu projecte i un vídeo de presentació. En base a aquest material, en una primera fase de selecció, un comitè intern, format per representants del Tecnocampus i altres entitats col·laboradores d’aquests premis, seleccionarà els 6 projectes finalistes de cadascuna de les categories. Posteriorment, els finalistes hauran de presentar el projecte en un format elevator pitch davant el jurat, que triarà els guanyadors.\nEls premis Creatic, que es lliuraran el 17 de novembre de 2016 en un acte al TecnoCampus, tenen una llarga trajectòria de suport a emprenedors i emprenedores que han aconseguit posar en marxa projectes empresarials d'èxit. La llista de guanyadors de les edicions anteriors mostra la diversitat dels projectes als quals els Creatic han donat suport, i entre els quals hi ha empreses amb un llarg recorregut com Quantium Medical, Samcla , Hoko Esports i Moving Mood.


Tribuna Ganxona » L'antic Hotel Mediterráneo acollirà habitatge social\nPortada » Portada » CIUTAT » EQUIPAMENTS » L’antic Hotel Mediterráneo acollirà habitatge social\nL’antic Hotel Mediterráneo acollirà habitatge social\nEstat actual de l'Hotel Mediterráneo (ALDIA.CAT/ACN)\nL’antic Hotel Mediterráneo, del llegat Anlló, situat al centre de la ciutat, al carrer Penitència, es reconvertirà en deu habitatges socials, segons ha anunciat aquest matí l’alcalde en roda de premsa. El consistori ha tancat un acord, a través de la Fundació Surís, amb el Departament de Patrimoni de la Generalitat, per la seva cessió gratuïta a canvi d’usos socials. L’hotel, tancat des de fa uns 15 anys, s’havia tret a subhasta el 2014 però l’adjudicació va quedar deserta. La Generalitat, finalment, l’ha cedit gratuïtament a la Fundació Asil Surís per tal que el gestioni, i podria rebre’l a finals d’any.\nLa Fundació Asil Surís, que fins ara tan sols s’ocupava dels dos geriàtrics de la ciutat, es nodreix de fons públics i fa uns mesos va ampliar el seu capital per poder atendre casos de necessitats d’habitatge social. L’alcalde ha esmentat la manca d’habitatge social al municipi, un fet que la CUP precisament està reclamant molt en els últims dies. Actualment, l’ajuntament té destinats cinc pisos per acollides urgents de famílies sense recursos i tots estan plens, i aquesta adquisició podria posar remei a la llista d’espera d’habitatge social.\nActualment, l’antic Mediterráneo està tapiat i en desús per tal d’evitar ocupacions, i caldrà redactar el projecte de reforma i treure l’obra a concurs. Segons ha fet saber l’alcalde Carles Motas, caldrà adaptar l’edifici a les normes de planejament i per això caldrà que l’antic hotel perdi una part posterior (que farà d’entrada o pati) ja que la finca és més gran del que la normativa permet. Aquesta reforma es pagarà amb diners provinents de les altres vendes del patrimoni Anlló.\nL’Hotel Mediterráneo és un dels múltiples edificis que formen part patrimoni dels germans Anlló, que van morir l’any 2002 sense fer testament ni tenir descendència, uns béns gestionats des d’aleshores per la Direcció General de Patrimoni.\nEl Panorama, també a escena\nUn altre dels edificis més importants que queda per subhastar és l’Hotel Panorama. El 2014, la Direcció General de Patrimoni va aturar el procés de subhasta en detectar una doble titularitat registral d’una petita part de la finca. Un fet que ja s’ha corregit i que permetrà que al juny es pugui tornar a subhastar.\nTambé queden per vendre dos hotels més -l’antic Rex II i el Regente- i dos immobles als carrers Jacint Verdaguer i Sant Martirià, que també s’hauran de tornar a taxar quan surtin a subhasta.\nSecció: CIUTAT, EQUIPAMENTS | Etiquetes: anlló, habitatge social, hotel, mediterraneo\nLa portaveu de la PAH creu que falta habitatge social per la manca de voluntat política\nL’Ajuntament vol reactivar el llegat Anlló un cop aixecat el 155\nL’Hotel Panorama, venut\nLa portaveu de la PAH a Girona recorre una sanció per l’ocupació d’un bloc Anlló\nLa subhasta de l’Hotel Panorama torna a fracassar\nEntren en subhasta tres immobles de l’herència Anlló\nLa Generalitat desallotjarà els ocupants del bloc Anlló del carrer Verdaguer


HOTEL BLAUMAR DE SALOU I L’ARENA TAPAS RESTAURANT, EN PLE FUNCIONAMENT PER LA CAMPANYA D’ESTIU |\nHotel Blaumar, un dels establiments situats en una de les zones turístiques més potents de la Costa Daurada, Salou, ja es troba totalment preparat per encarar la temporada alta d’estiu 2021, que preveu amb moderat optimisme després d’un any i mig de pandèmia.\nDurant l’esdeveniment de presentació celebrat a Salou, el director de l’Hotel Blaumar, Albert Canadell, ha declarat: “La campanya d’estiu es presenta com una oportunitat immillorable per generar reserves i llocs de treball amb la finalitat de reactivar la indústria turística. Esperem veure increments en l’ocupació que ens ajudin a tancar la temporada bastant millor que l’anterior, per la qual cosa albirem els pròxims mesos amb un optimisme moderat que ens permeti veure un futur més esperançador”.\nL’establiment especialitzat en turisme familiar, l’únic situat al Passeig Marítim de Salou, ha tornat amb importants novetats per satisfer la confiança, seguretat i confort dels seus clients. Les seves principals apostes són oferir la millor experiència familiar i gastronòmica de Salou i premiar la fidelitat dels seus clients amb beneficis exclusius.\nPel que fa a les instal·lacions, l’hotel ja compta amb la totalitat de les seves habitacions reformades (amb les noves habitacions Suite Mediterrània Vista Mar). Després de completar un pla integral de millores, l’allotjament ha renovat pràcticament tots els seus espais en un període de tres anys amb la decoració mediterrània com a fil conductor i l’estil propi de l’Hotel Blaumar “The Mediterranean Hotel”.\nUn altre de les seves principals novetats és l’eco Corner. Un espai on els seus clients podran gaudir d’un ambient de relax i conèixer moltes iniciatives mediambientals que es duen a terme. D’aquesta manera, l’hotel vol posar en valor l’aposta que des de fa molts anys ha dut a terme, sent els pioners en la Costa Daurada en l’obtenció del certificat europeu Emas de gestió ambiental.\nL’establiment va ser construït en 1987 i, des d’octubre de 1999, compta amb el distintiu “Q” de qualitat, concedit per l’Institut per a la Qualitat Turística Espanyola. Des de l’any 2000 també amb el ja esmentat distintiu europeu EMAS de gestió ambiental, i ISO 14001 des de l’any 2004.\nPer altra banda, Blaumar permet als clients dels Apartaments Acacias –establiment del mateix grup hoteler, petfriendly i situats també en primera línia de mar– utilitzar les seves instal·lacions, com l’accés a la piscina i a les zones comunes.\nA l’apartat culinari, Hotel Blaumar continua brindant la possibilitat de delectar-se amb l’Arenas Tapas Restaurant, un espai gastronòmic obert tant a residents com a turistes que aquest any renova la seva carta basant la seva oferta en els productes frescos, ecològics, sostenibles i de proximitat amb un menú setmanal.\nAixí ho ha explicat el director de Food&Beverage de la cadena hotelera, Eugeni Serrano: “El nostre concepte de restauració està fonamentada en una oferta gastronòmica basada en el producte de proximitat, kilòmetre 0, per gaudir de la forma més natural, saludable i sostenible del millor de la nostra cuina”.\nEls caps de setmana podrà degustar-se un menú on l’arròs del Delta serà el principal protagonista i gaudir del #Vermood, esdeveniment que tindrà lloc de 12.00 a 13.00 hores pel qual s’obsequiarà els clients que demanin dos vermuts de proximitat amb una ració de musclos al vapor. A més, els dijous a la nit hi haurà una sessió de música en viu a la terrassa del restaurant.\nEntre els beneficis que ofereix per premiar la fidelitat dels clients, destaca la política de cancel·lació gratuïta, flexibilitat en canvis de data, gaudir de l’estança fins a finals de 2021 i serveis especials de cortesia, com transfers, early check-in/late check-out.\nA més, els clients podran beneficiar-se dels avantatges del seu nou Club Fidelity, un programa de registre gratuït amb el que es poden gaudir de detalls exclusius a través de l’acumulació de punts, que permet bescanviar-los per serveis de l’hotel o altres establiments de Grupo Blaumar.\nA la foto d’esq. a dreta: Maria Larroy (Dep. Comunicació), Eugeni Serrano (director Food&Beverage), Jordi Benito (Enòleg Bodegas De Muller) i Albert Canadell (director Hotel Blaumar) – C. Grupo Blaumar.\narena tapas restaurant, BLAUMAR\n← EL CÍRCOL, DE REUS, EL NOU RESTAURANT DE XAVIER MACARRILLA I JOAN URGELÉS\nELS PRODUCTES DE PROXIMITAT, PROTAGONISTES DE L’EDICIÓ ESPECIAL KM 0 DEL GASTROTOUR A SALOU →


Blog de Xus Torra: running\nEs mostren els missatges amb l'etiqueta de comentaris running. Mostrar tots els missatges\nEl finde passar vaig fer la meva segona mitja, la mitja de Ripoll, una cursa, de 21,097km amb un desnivell de uns 200 m (+\_-). Vam passar per la carretera de Ripoll a Sant Joan de les Abadeses, on vam girar a la plaça i cap a Ripoll altre cop.\nGent del grup deia que era aburrida, jo la veritat es que no hem va dasagradar, vaig anar mirant el paisatge, escoltant musica i corrent.\nFeia fred, no vaig pensar amb els guans i hem van quedar les mans glaçades. Va ploure una mica i també va sortir el sol cap al final de la carrera.\nAquest cop va ser diferent, vaig anar a un ritme mes lent els primers 10 km i a partir d'aquí vaig apretar més.\nAnava fent pujades i baixades, amb interminables rectes. Hi havia pocs participans, crec que uns 300, poques dones i practicament anaves sol, ven sol.\nLa sorpresa es que de camí a casa una companya, hem deia que havia quedat 3a de la meva categoria, no m'ho podia creure!!! Casi ploro d'emoció. La meva primera copa i no era allà per tenir la foto pujada al podi, quin desastre!😱\nUna altre dia segur que no hem passarà!😝\nUn cap acabada la cursa la ilusió de baixar temps. El primer moment, penses fa un mes veia al marcador 1:57, ara veig 1:56, pero després amb calma veus que només vaig disminuir 15 segons, pero ja esta be!.\nEl fet d'haver fet podi, es una pujada d'endorfines, adrenalina i tot plegat, que t'anima continuar endavant, la cosa funciona i va be, SUPER BE! 💪🏼\nLa propera la punk trail del Pont de Vilomara...\nPublicat per Xus Torra Feixas a 19:09 Cap comentari:\nEtiquetes de comentaris: experiència runner, Mitja de Ripoll, running\nAvui he fet la cursa del Pont de Vilomara, una cursa que estava dins dels entrenaments de la temporada, però es una de les que vaig fer al inici (concretament la segons després dels 10 km urbans).\nAvui anàvem amb el Jordi. Teníem un compromís a fer la cursa i lo millor de tot el repte personal de veure el que vas millorant i que els entrenaments que faig valen la pena.\nEl resum 11 minuts menys que l'any passat. Si la setmana passada estava feliç, imaginat aquesta setmana!\nLa millor sensació, que l'any passat alguns trams van ser durs, i aquest any els he fet amb mes facilitat.\nLa cursa no es senzilla, barreja asfalt amb camins de carro, corres pel costat del rierol i puges una bona montanyeta, que he de dir que vaig caminar un moment, perquè, tot i que ho vaig superant, les pujades hem costen molt, i si no gestiono be, el àcid làctic, se'm posa a la boca de l'estomac i si no paro vomitaria! Curiós, això nomes hem passa en pujades...\nSi paro hem passa ràpidament i puc continuar perfectament.\nLa cursa la vaig fer be, a molt bon ritme, sabia que m'havia de reservar pel Km 7, que es el que fa pujada. I sobretot el últim km que fa pujada i ja estàs cansat.\nDurant la setmana aniré posant les fotos, perquè avui curiosament no n'hem fet.\nLa setmana que ve una cita important, que si que està dins el nostre programa, LA MITJA DE RIPOLL, a veure com anirà;-P\nPublicat per Xus Torra Feixas a 20:17 Cap comentari:\nEtiquetes de comentaris: Cursa Pont de Vilomara, experiència runner, millor rendiment, running, salut\n10 km urbans Manresa\nAmb aquesta cursa fa 1 any que vaig començar en aquest mon de les curses!\nUn munt de sentiments i emocions invaeixen els meus pensaments. A veure el temps que fare, aqui tornare a veure una vegada mes la milloria que he fet.\nLa gent que no ha corregut o ha competit mai no sap de que parlo.\nA diferencia de l'any passat, corro amb Rios Running, un grup de companys que persegueixen el mateix que jo, sentir-se be i superar-se cada dia.\nL'any passat veia gent que corria amb equipació Rios Running o Sagi i sentia admiració! Ara hem toca a mi. Tot i que hem queda molt camí per córrer, ja soc més veterana que l'any passat. He après moltes coses i aquí estem a punt de sentir el tret de sortida i començar a córrer!\nFascinant som molt companys. Avui m'acompanya la Silvana amiga de fa molts anys i que a part de compartir un munt de coses, també compartim aquesta afició, córrer sense parar i amb un objectiu comú... LA MARATÓ DE BARCELONA.\nTret de sortida! Ja conec el circuit, estic farta de fer-lo i per tant se que he de fer, però els nervis formen part de cada sortida, tots us preguntareu... Si fa una cursa casa setmana? Ho se però no ho puc evitar😬\nSortim, avui anem la Silvana el Josep i jo, començem a córrer, anem massa ràpid, però hem trobo be i mantinc ritme, quedem amb els companys que cadascú vagi al seu ritme que si ens separem no passa res.\nUn munt de pensaments invaeixen la meva ment... L'any passat vaig patir a la pujada del Lidel cap a la salle i la de la Muralla, però aquest any no, això m'anima molt, al km 6 començo a apretar mes i ens separem. He trobat el "flow" en aquesta cursa, no estic cansada, ni fatigada, estic perfecte i emocionada.\nQuan falta 1km i mig la Silvana ja és el meu costat, una crack, i sembla que te molta energia, diu ja arribem...i jo li dic que encara queda i es el tros mes pesat, sort que li vaig dir, perqueès'havia fet il·lusions. 😅\nNo controlo crono ni temps, tinc que clar que vaig be! Feia temps que no hem trobava tant be! I lo millor arribant a meta, veig 52:32... No m'ho podia creure, i com sempre un dels nens esperant per entrar a la meta, avui encara hem duren les endorfines, BRUTAL! 🎉🎉🎉 9 minuts menys que l'any passat!!!💪🏼\nI fent recompte d'aquest any.... més de 22 curses de tot tipus, asfalt, cross, traill.... més de 240 km només de curses, varies bambes gastades i un munt de saviesa sobre aquest mon, i tot gracies als consells, entrenaments i la paciència del Toni Bravo de Rios Running.\nTot i que quedi clar, he d'aprendre moooooltes coses més!\nPublicat per Xus Torra Feixas a 20:03 Cap comentari:\nEtiquetes de comentaris: 10 km urbans Manresa, Afició runner, running\nCorriols de Gurdiola\nBon dia! La setmana passada vaig fer els Corriols de Guardiola, de 10,900 km, força dura, anavem part del grup de Rios. Molt maca, pràcticament tot eren corriols i un bon desnivell casi 350m.\nTota la família corría el diumenge, vaig fer un temps patètic, però quan veus els temps que va fer la resta, et fa veure que realment no va ser tant dolent, no era una cursa ràpida.\nLo millor de tot, el massatge del final. Sempre hi ha unes cues impressionants, i no ens esperem, pero aquest dia va ser perfecte, vaig poder gaudir d'aquest massatge tant esperat. :-)\nPublicat per Xus Torra Feixas a 12:04 Cap comentari:\nEtiquetes de comentaris: Afició runner, corriols de guardiola, running\nOctubre: començem a entrenar en serio!\nDurant el mes de setembre, segons el Mister, hem trotat, amb algún canvi de ritme, però anat fent.\nOctubre, comença l'entreno en serio.\nRebem cada setmana l'entrenament i l'entrenador ja ha marcat un calendari de curses, que en funció de cadascuna d'elles l'entrenament variarà.\nJo encara no l'he pogut seguir al peu de la lletra perquè ja tenia programades i pagades curses pel meu conte. Però després del Correbarris de Barcelona el faré molt estricte :-P\nDiumenge vam fer el test. Serveix per saber el ritme de cadascú i alhora de fer els entrenaments saber que hem de fer.\nConsisteix en fer 10 voltes i mitja al parc de l'agulla. El meu ritme va sortir a 5:27min/Km. \nPublicat per Xus Torra Feixas a 11:02 Cap comentari:\nEtiquetes de comentaris: entrenant per la Marato, running, test running\nDiumenge vam fer la Vallhonesta, no recordava que fos tant dura!\nPero el resultat va ser molt bo:-)\nInici, Km 1,300 aprox, pujadeta, costa força.\nArribada a la Vallhonesta, caminant, ja no podia mes, com que ja conec el circuit, se que a partir d'ara serà baixada, i començarem a disfrutar.\nI l'arribada, moment TOP...\nPublicat per Xus Torra Feixas a 11:06 Cap comentari:\nEtiquetes de comentaris: Cursa Vallhonesta, running\nAquest cap de setmana tinc la primera cursa de la temporada. La Vallhonesta a Sant Vicenç. Ja us explicaré la experiència.\nAquest circuit ja el vaig fer al juliol i va ser nocturna, diumenge serà al mati. A veure com anirà. :-)\nEl setembre normalment, convida a canvis, nous reptes, noves ilusions...\nAlmenys jo, sempre tincs al cap noves iedees, hem passa igual després del Nadal, suposo que al venir d'uns dies de vacances, m'acostuma a passar això.\nComença setembre amb entrenaments mes intensos, mes personalitzats, amb mes constancia, tot per un nou objectiu...LA MARATÓ.\nJo he triat la de Barcelona, això vol dir que hem de fer mes i mes km.\nAgost ha servit per descansar, però no he parat de córrer. He sortit dos cops per setmana com a mínim. A passar-ho be!\nI ara a a entrenar amb ilusió. Que tinc un caledaris super ple de curses.\nPublicat per Xus Torra Feixas a 14:09 Cap comentari:\nEtiquetes de comentaris: córrer per se lliure, running\nCross de Sant Jordi (Navas)\nÚltima cursa, perquè fa massa calor, ara fins al setembre! Que ja n'hi han a la vista: la punk trail de Calaf, la Vallhonesta, que per cert m' ha tocat un dorsal gratuït, i per tant hi hem d'anar 😜 I moltes mes...\nVa ser ahir i els mes xics de casa també van fer la seva cursa! ☺ Els hi van donar una medalla i una bossa plena de regals, cosa que els motiva per fer mes curses infantil!\nLa cursa, molt xula, el 4 primers km eren pujada, però després tot baixada fins al km 7, una super pujada hem va fer tornar a caminar. Però tot i així estic contenta amb el temps: 1:08, que superaré l'any que ve 😉\nAhh! I un detall que hem va agradar, es que no ens van donar cap semarreta, sinó unes ulleres de sol. De samarretes en tinc tantes, que fa dies que ho dic, podrien regalar uns manguitos, portadorsals, un buff, no se coses diferent.s Tot i que les primeres hem va fer molta il·lusió, es cert, però ara, una samarreta, es un racó més.😅\nTanco temporada amb 16 curses, parlo de temporada perquè fem un parón de casi dos mesos per la calor. Quina ha estat la millor? Doncs no ho sé! Totes tenen el seu encant son diferents, les repetiria totes 💃💃\nD'aqui uns dies afegiré les fotos oficials... I aprofitaré per esplicar un resum d'aquets ultims mesos...\nEtiquetes de comentaris: Cros de Sant jordi, Navas, running\nLliure com un ocell: Punk Trail Salelles\nPrimer de tot esplicar que es una Punk Trail, pels que no ho sabeu.\nUna Punk-Trail és una sortida per la muntanya on corredors/es (anomenats Punk-Trailers) volen disfrutar de la muntanya i del plaer de córrer per ella (Trail-Running). Una Punk-Trail no és una cursa de muntanya, ja que no hi ha classificacions, ni premis, ni cronòmetres. Aquí tots som guanyadors! Ah i el detall més important, són gratuïtes per a tothom. Per tant les inscripcions s'acaben de seguida.\nMoments abans de començar a córrer....\nVaig posar-me l'alarma del movil per poder inscriure'm. 😅\nAquest dissabte va arribar el dia. A les 21:30 un trabucaire va donar la sortida, frontals posats i a correr, que es farà fosc😝.\nEl Toni ja va poder venir i a part de trobar cares conegudes va ser una passada. Per molt que t'expliquin, fins que no ho vius en primera persona no t'en fas la idea.\nAvituallament entre el km 7-8, a part d'uns petits obstacles (aigua, fang, etc) música a tot drap. La gent molt contenta i ballant, jo en un primer moment un xic distreta amb tot plegat, però de mica en mica hem vaig anar relaxant i començo a disfrutar.\nToca continuar, ancara queden 5 km per arribar al final, pràcticament ara ja es tot baixada (alguna pujada, però anem fent). :-P\nFinalment arribem, ens espera botifarrada, música, i mooolt ambient. El temps....no el sabem, no es controla. En general, ha estat una bona experiència, repetirem. :-)\nPublicat per Xus Torra Feixas a 11:36 Cap comentari:\nEtiquetes de comentaris: punk trail salelles. sortida muntanya, running, trail\nLa frontal Puig Reig\nBon dia, avui us parlaré d'aquesta última cursa: La II Frontal de Puig Reig, va ser la segona edició. Hem va agradar molt.\nEra un nou repte, divendres no corria per asfalt, com la majoria de les curses que he fet fins el moment. A mes estrenava el frontal ☺\nEstava força nerviosa, primer de tot, perque no m'acompanyava el Toni, la meva llebre, era nocturna, obligat portar frontal, i un relleu força irregular. Sort que hem va acompanyar la Marta, i va anar força be.\nHem va recordar com si pujes al coll baix de nit. Va ser molt dura. Cosa que hem va fer pensar que havia d'entrenar mes, sobretot aquest tipus de terreny. Hi havia llocs que vaig hever de caminar, i inclús hem vaig trobar malament de tant esforç, sensació que va desapareixer al baixar el ritme.\nI la recta final vaig apretar molt, anava a 4:58, el temps no va ser massa bo, pero vaig disfrutar molt.\nFinalment com a cada cursa, la sensació de benestar no va faltar, i amb ganes de la propera, que sera una Punk Trail a Salelles, ja us esplicaré.😉\nPublicat per Xus Torra Feixas a 11:16 Cap comentari:\nEtiquetes de comentaris: cursa de muntanya, II Frontal Puig Reig, running\nNoves sensacions, nous objectius, nous horitzons\nUn altre cop trec el cap en aquesta finestreta, que tantes alegries m'ha donat, per explicar el moment que estic vivint...\nJa porto 10 mesos corrent en serio (rutines) i he avançat molt i amb el millor de tot amb el recolzament de la família. I tu Toni que ets la meva llebre cada dia.\nA dia d'avui porto 11 curses a la saca, i contenta perquè he anat millorant dia a dia. Imagino que arribarà un dia que quedaré estancada, perquè sinó seria imparable, jejej\nHem sento be i feliç del progrés. Fa 2 mesos que faig uns 40km a la setmana, possiblement no es massa però amb nens, família, treball, etc, es el que puc fer...\nCada cop som mes gent que ens sumem a aquest moviment.\nL'última cursa que he fet aquest cap de setmana la Igualada Urban night, molt xula, amb gran animació.\nVaig fer la primera cursa al setembre (els 10km urbans amb una hora), 8 mesos després a Igualada 7' menys.\nEls 3 primers km son els que més hem costen, possiblement no escalfo prou bé, ja ho aniré veient a mida que vagi aprenent. A partir del 4rt km miro el rellotge, sóc feliç, perquè vaig més ràpid que mai i durant un bon troç vaig adelantant a gent que m'ha adelantat només sentir el tret de sortida, comencen efusivament, potser es precipiten, no se, però ara jo hem sento amb forçes per augmentar el ritme.\nCompeticio? Potser si! Competir amb un mateix i quan veus que estas a l'últim km et sents gran, has complert l'objectiu: arribar a la meta, en menys temps que l'últim dia i en bones condicions.\nVaig a dormir feliç i pensant en un altre objectiu. I el millor de tot? Que ho puc compartir amb els que estimo.\nProper objectiu curses de muntanya! Ja us anire explicant!\n16/04/16 Cursa barcelonista Sant Joan de Vilatorrada (10 km)\n17/04/16 Salomon Run Barcelona (10 km)\n24/04/16 Cursa Nats (10km)\n1/05/16 Cross 1 de Maig (5km)\n8/05/16 Batecs Solidaris (10km)\n21/05/16 Igualada Urban Night (10km)\nA la vista tinc 5 curses mes: cursa solidària port aventura, La Frontal de Puig Reig, La Punk trail de Salelles i la Vallhonesta de Sant Vicenç....\nCom diu la Nuria Picas: qui te un somni te un tresor.\nJa us esplcaré...\nPublicat per Xus Torra Feixas a 23:09 Cap comentari:\nEtiquetes de comentaris: Cross 1 de Maig, Cursa Barcelonista Sant Joan Vilatorrada, Cursa Nat's, curses, Igualada Urban Night., running, Salomon run Barcelona